**ОБЩИНСКИ СЪВЕТ АПРИЛЦИ**

*гр.Априлци, ул. „Васил Левски” № 109, E-mail: os\_aprilci@abv.bg, тел.0889234978*

*Вх. №809/02.10.2018г.*

**ПРЕДЛОЖЕНИЕ**

**ОТ ИНЖ. ДИМИТЪР КОКОШАРОВ**

**ПРЕДСЕДАТЕЛ НА ОБЩИНСКИ СЪВЕТ АПРИЛЦИ**

**УВАЖАЕМИ ОБЩИНСКИ СЪВЕТНИЦИ,**

Представям на Вашето внимание Проект на Наредба за изменение на Наредба №16 за определянето и администрирането на местните такси и цени на услуги на територията на община Априлци.

Причините, налагащи изменение на Наредба №16 за определянето и администрирането на местните такси и цени на услуги на територията на община Априлци, са настъпили промени в нормативните актове и възникнал Протест на Окръжна прокуратура – гр. Ловеч под №1925/2018г., оспорван текст в чл.22, ал.1, т.1, т.2, т.3 в частта им „постоянна част – 10лв.”, „постоянна част – 5лв.”, „постоянна част – 2.50лв.”; чл.22, ал.6 частта й „над 10лв.” и Разпореждане от 12.09.2018г. на Административен съд - Ловеч по административно дело №271 по описа за 2018г.

Адм.д. №271/2018г. на ЛАС е образувано по протест на прокурор Светла Иванова при ОП - Ловеч срещу чл. 22, ал.1, т.1, т.2 , т.3 в частта им съотв. „постоянна част - 10 лв.“, „постоянна част - 5 лв.“ и „постоянна част - 2,50 лв“ и чл. 22, ал. 6 - в частта „над 10 лв“ от Наредба №16 за определянето и администрирането на местните такси и цени на услуги на територията на Община Априлци.

До настоящия момент месечната такса за ползване на детски градини се формира сумарно от постоянна част - за разходи по издръжка на групите и пропорционална част - за всеки присъствен ден от месеца /за разходи за хранене/. Втората, пропорционална част от таксата зависи от броя присъствени дни на детето. Първата, постоянна част от таксата не зависи от присъствието на детето и е безусловно дължима.

Основанието за приемане на текстовете на протестираната от ЛОП Наредба №16 е чл. 6, ал. 1 „в‘ -  (доп. - ДВ, бр. 70 от 2004 г., в сила от 01.01.2005 г., изм. - ДВ, бр. 105 от 2008 г., в сила от 01.01.2009 г.) за ползване на детски ясли, детски кухни, детски градини, специализирани институции за предоставяне на социални услуги, лагери, общежития и други общински социални услуги от ЗМДТ, съгласно която разпоредба общините събират местна такса за ползване на детски градини, като с наредбата по чл. 9 от ЗМДТ ОбС определя реда, по който лицата, неползващи услугата през съответната година или през определен период от нея, се освобождават от заплащане на съответната такса. Таксата представлява публично задължение за плащане на предоставени и получени услуги, за разлика от данъка, който е безвъзмездно плащане в полза на държавния/общинския бюджет и срещу него не се престира насрещна услуга. Предоставянето на възможност да се посещава детска градина е вид административна/социална услуга, която се извършва от общината, поради което за ползването й се дължи такса, която е възмездно плащане. При отсъствие на децата от детска градина дължимостта на постоянния размер на таксата е незаконосъобразна, тъй като в тези дни не се предоставя и ползва никаква услуга.

Подзаконовият нормативен акт трябва да съответства и да не противоречи на нормативен акт от по-висок ранг /чл. 15 от Закона за нормативните актове/- в случая на чл. 6, „в“ от ЗМДТ, т.е. наредбата не може да предвижда такса за непредоставена услуга, а само за ползвана такава, като се спазят правилата за определяне размера на таксата по чл. 8 от ЗМДТ.

С оглед на горното предлагам следния

ПРОЕКТ ЗА РЕШЕНИЕ:

На основание чл.21, ал.2 от ЗМСМА, Общински съвет – Априлци

РЕШИ:

Приема Наредба за изменение на Наредба №16 за определянето и администрирането на местните такси и цени на услуги на територията на община Априлци, като:

1. Отменя в Раздел III, Чл.22, ал.1, т.1

„1. При целодневна организация и предучилищното образование /в рамките на 12 астрономически часа на ден/ се дължи месечна такса с максимален размер 51.40лв., която се формира сумарно от: **в частта й „постоянна част – 10лв.,,**”

1. Отменя в Раздел III, Чл.22, ал.1, т.2

„2. При полудневна организация на предучилищното образование /в рамките на 6 последователни астрономически часа на ден преди обяд/ се дължи месечна такса с максимален размер 39.50лв., която се формира сумарно от:  **в частта й „постоянна част – 5лв,,**”

1. Отменя в Раздел III, Чл.22, ал.1, т.3

„3. При почасова организация на предучилищно образование /в рамките на 3 последователни астрономически часа на ден/ се дължи месечна такса с максимален размер 30.10лв., която се формира сумарно от: **в частта й „постоянна част – 2.50лв.,,**”

1. Отменя в Раздел III, Чл.22, ал.6

„При отсъствие на децата таксата над 10,00 лева не се заплаща за времето, през което те ще отсъстват, при условие, че родителите предварително са уведомили писмено директора на детското заведени: **в частта й „над 10лв.,,**”

С уважение,

Инж. Димитър Кокошаров

*Председател на Общински съвет – Априлци*

**ОБЩИНСКИ СЪВЕТ АПРИЛЦИ**

*гр.Априлци, ул. „Васил Левски” № 109, E-mail: os\_aprilci@abv.bg, тел.0889234978*

ПРОЕКТ!

ОБЯВЛЕНИЕ

На основание чл.26, ал.2, във връзка с чл.28 от Закона за нормативните актове /ЗНА/, Общински съвет - Априлци представя на Вашето внимание

Проект на Наредба за изменение на Наредба №16 за определянето и администрирането на местните такси и цени на услуги на територията на община Априлци.

На заинтересованите граждани и организации се предоставя 30-дневен срок, считано от 24.09.2018г. до 24.10.2018г. включително, за предложения и становища по Проекта на Наредба за определянето и администрирането на местните такси и цени на услуги на територията на община Априлци на адрес: гр.Априлци, ул.”Васил Левски” № 109, Общински център за информация и услуги на гражданите или на e-mail: os\_aprilci@abv.bg

МОТИВИ

Към Проекта

На Наредба за изменение на

Наредба №16 за определянето и администрирането на местните такси и цени на услуги на територията на община Априлци.

1. **Причини, които налагат изменението на Наредба №16 за определянето и администрирането на местните такси и цени на услуги на територията на община Априлци.**

Предложените промени в Наредба №16 за определянето и администрирането на местните такси и цени на услуги на територията на община Априлци са продиктувани от значително изменените обществени отношения, в различни аспекти, предмет на уредба от този подзаконов нормативен акт.

По обхвата на правно регулиране промените са продиктувани от следните съображения:

* 1. Протест №1925/2018г. на Окръжна прокуратура – Ловеч, оспорван текст в чл.22, ал.1, т.1, т.2, т.3 в частта им „постоянна част – 10лв.”, „постоянна част – 5лв.”, „постоянна част – 2.50лв.”; чл.22, ал.6 частта й „над 10лв.” от Наредба №16 за определянето и администрирането на местните такси и цени на услуги на територията на община Априлци.
  2. Разпореждане от 12.09.2018г. на Административен съд - Ловеч по административно дело №271 по описа за 2018г.

Подзаконовият нормативен акт трябва да съответства и да не противоречи на нормативен акт от по-висок ранг /чл. 15 от Закона за нормативните актове/- в случая на чл. 6, „в“ от ЗМДТ, т.е. наредбата не може да предвижда такса за непредоставена услуга, а само за ползвана такава, като се спазят правилата за определяне размера на таксата по чл. 8 от ЗМДТ.

1. **Целите, които се поставят с предложения Проект за Наредба за изменение на Наредба №16 за определянето и администрирането на местните такси и цени на услуги на територията на община Априлци.**

Общински съвет-Априлци трябва да спазва законността и административния процес като предприема действия, като споделя изложените мотиви в Протеста на Окръжна прокуратура – Ловеч, като предлага:

1. Отменя в Раздел III, Чл.22, ал.1, т.1

„1. При целодневна организация и предучилищното образование /в рамките на 12 астрономически часа на ден/ се дължи месечна такса с максимален размер 51.40лв., която се формира сумарно от: **в частта й „постоянна част – 10лв.,,**”

1. Отменя в Раздел III, Чл.22, ал.1, т.2

„2. При полудневна организация на предучилищното образование /в рамките на 6 последователни астрономически часа на ден преди обяд/ се дължи месечна такса с максимален размер 39.50лв., която се формира сумарно от:  **в частта й „постоянна част – 5лв,,**”

1. Отменя в Раздел III, Чл.22, ал.1, т.3

„3. При почасова организация на предучилищно образование /в рамките на 3 последователни астрономически часа на ден/ се дължи месечна такса с максимален размер 30.10лв., която се формира сумарно от: **в частта й „постоянна част – 2.50лв.,,**”

1. Отменя в Раздел III, Чл.22, ал.6

„При отсъствие на децата таксата над 10,00 лева не се заплаща за времето, през което те ще отсъстват, при условие, че родителите предварително са уведомили писмено директора на детското заведени: **в частта й „над 10лв.,,**”

1. **Финансови и други средства, необходими за изпълнение на Наредбата за изменение на Наредба №16 за определянето и администрирането на местните такси и цени на услуги на територията на община Априлци.**

Предлаганото изменение на Наредбата предполага използването на допълнителни финансови средства относно нейното прилагане.

1. **Oчаквани резултати от прилагането, включително финансовите, ако има такива.**

Синхронизиране на подзаконовите нормативни актове на Общински съвет-Априлци и действащите закони.

1. **Анализ на съответствие с правото на Европейския Съюз.**

Предлаганото изменение на Наредбата не противоречи на българското и европейското законодателство и е в съответствие с демократичните европейски норми и правила за повишаване качеството на услугите.